Независност Социјалистичке Републике Босне и Херцеговине проглашена је марта 1992, а 8. априла 1992. „крње Председништво” јој је променило назив у Република Босна и Херцеговина. Скупштина Републике Српске Босне и Херцеговине прогласила је своју независност од Социјалистичке Републике Босне и Херцеговине дан пре промене имена, 7. априла 1992. године. По проглашењу независности Босне и Херцеговине, у њој је избио грађански рат, који је трајао до 1995. када је потписивањем Дејтонског споразума створена нова Босна и Херцеговина.